Eurovision Song Contest 1980

Eurovision Song Contest 1980 (ESC 1980), offisielt 25. Eurovisie Songfestival, var den 25. gongen Eurovision Song Contest vart arrangert. Tevlinga vart halden i Congresgebouw i Haag i Nederland. Finalen fann stad laurdag 19. april. Irland vann tevlinga med songen «What's Another Year», framført på engelsk av Johnny Logan.

Tevlinga vart arrangert i Nederland etter at vinnaren året før, Israel, nekta å påta seg arrangementet for andre år på rad. Den israelske regjeringa gjekk ikkje med på å utvide kringkastaren IBA sitt budsjett slik at ein kunne ta på seg arrangementet, og datoen som Den europeiske kringkastingsunionen (EBU) hadde sett for tevlinga, 19. april, fall på same dag som den israelske minnedagen for falne i krig. Spania og Storbritannia skal båe ha vorte spurde om å påta seg arrangementet, men takka nei. Nederland gjekk deretter med på å arrangere tevlinga så lenge dei fekk kutte i produksjonskostnadane; som eit resultat av dette vart tevlinga halden på same stad som i 1976, og delar av scena si utforming var lik som i 1976.

Marokko deltok for fyrste gong dette året, medan Tyrkia kom attende til tevlinga. Monaco trekte seg frå tevlinga og kom ikkje att før i 2004.

 Finalen 
 Finalen vart halden 19. april 1980 i Congresgebouw.
 Irland vann tevlinga for andre gong.

 #  Land  Artist  Song  Språk  Plass  Poeng  01    Blue Danube  «Du bist Musik»  Tysk  8  64  02    Ajda Pekkan  «Pet'r Oil»  Tyrkisk  15  23 03    Anna Vissi og Epikouri  «Autostop»  Gresk  13  30  04    Sophie & Magaly  «Papa pingouin»  Fransk  9  56 05    Samira Bensaïd  «Bitakat Hob»  Arabisk  18  7  06    Alan Sorrenti  «Non so che darei»  Italiensk  6  87 07    Bamses Venner  «Tænker altid på dig»  Dansk  14  25 08    Tomas Ledin  «Just nu!»  Svensk  10  47 09    Paola del Medico  «Cinéma»  Fransk  4  104 10    Vesa-Matti Loiri  «Huilumies»  Finsk  19  6 11    Sverre Kjelsberg og Mattis Hætta  «Sámiid Ædnan»  Norsk og nordsamisk  16  15 12    Katja Ebstein  «Theater»  Tysk  2  128 13    Prima Donna  «Love Enough for Two»  Engelsk  3  106 14    José Cid  «Um grande, grande amor»  Portugisisk  7  71 15    Maggie MacNeal  «Amsterdam»  Nederlandsk  5  93 16    Profil  «Hé, hé, m'sieurs dames»  Fransk  11  45 17    Johnny Logan  «What's Another Year»  Engelsk  1  143 18    Trigo Limpio  «Quédate esta noche»  Spansk  12  38 19    Telex  «Euro-Vision»  Fransk  17  14

 Kjelder 

 Denne artikkelen bygger på «ESC 1980» frå , «ESC 1980» frå  og VG.no, den 18. mars 2011. 


Kategori:Musikk i 1980
1980

Kategori:1980 i Nederland